Die debat of die All Blacks die reëls buig (en daarmee wegkom) het opnuut opgevlam nadat die Wallabies se groot baljagter David Pocock vanweë ŉ nekbesering nie sy fiksheid kon bewys vir Saterdag se toetswedstryd in die Rugbykampioenskap in Brisbane teen die Springbokke nie.
Pocock is twee weke gelede deur die All Blacks in die toetswedstryd in Auckland geboelie, maar die skeidsregter, Wayne Barnes van Engeland, het nie teen hulle opgetree nie. Ook nie die twee assistent-skeidsregters of die televisieskeidsregter nie.
Pocock het ŉ hele paar keer behandeling ontvang vir nekbeserings (nekrolle), maar die All Blacks is nie daarvoor gestraf nie.
Pocock word deur Pete Samu vervang vir die kragmeting met die Springbokke ‒ en kyk ons objektief daarna, het die aandele van die Bokke nou die hoogte ingeskiet.
Die AB’s het nog altyd die reels gebuig en daarmee weggekom, hulle is mos die gode van wêreld rugby. Ek wonder hoeveel skeidsregters sal meer strafskoppe teen die AB’s gee as hulle nie geweet die AB’s speel nie.
Ek dink ek is so oor rugby… dit staan my eindelik nie meer aan nie… op alle vlakke is SA se sport n teleurstelling… Ons kan die onwusselturigste rugby speel…